Ware vergifnis is die sleutel tot God se oordeel | "Is en Wat Was en Wat Kom" – die onbekende karakter van Jesus Christus en Sy Woord
← ALLE "eerste dinge" sal verwoes word!
Nuwe lewe kom DEUR die dood! →
Posted on April 16, 2016	by 4windkoinonia
God se vergifnis van sonde word deesdae so goedkoop aangebied deur die afvallige Christendom dat die morele verval orals toeneem op 'n skaal soos nooit voorheen gesien nie. Die wêreldgees in die afvallige Christendom leef volgens die volgende mantra: "Omdat God jou gaan vergewe as jy bid vir vergifnis, hoef jy jou nie baie te kwel oor jou ou lewenstyl". Hulle preek graag die "nuwe blaai" filosofie asof die ou blaaie nie saak maak nie!
Wat gebeur met die ou blaaie?
Hoekom val ons dan weer en weer en weer oor dieselfde sonde?
Hoekom is die duiwels wat ons gister gebind het, vandag weer los?
Hierdie vrae wys ons na hoe ons met vergifnis van sonde omgaan. Wat is die waarheid oor ware vergifnis en ware bevryding van sondes?
1Jn 2:16 Want alles wat in die wêreld is—die begeerlikheid van die vlees["toe sien die vrou dat die boom goed was om van te eet"] en die begeerlikheid van die oë [dat die boom en sy vrugte " 'n lus was vir die oë"]en die grootsheid van die lewe [" 'n boom wat 'n mens kan begeer om verstand te verkry"]—is nie uit die Vader nie, maar is uit die wêreld.